**ՊԱՅՄԱՆԱԳԻՐ**

**ՊԵՏՈՒԹՅԱՆ ԿՈՂՄԻՑ ԴՐԱՄԱՇՆՈՐՀԻ ՁԵՎՈՎ ՏՐԱՄԱԴՐՎՈՂ ՖԻՆԱՆՍԱԿԱՆ ԱՋԱԿՑՈՒԹՅԱՆ ԳՈՒՄԱՐՆԵՐԻ ՎԵՐԱԲԵՐՅԱԼ**

 Քաղ. Երևան  \_\_\_\_ \_\_\_\_\_\_\_\_ 2024 թ.

Հայաստանի Հանրապետության էկոնոմիկայի նախարարությունը, ի դեմս նախարարության գլխավոր քարտուղար (այսուհետ՝ Նախարարություն), որը գործում է նախարարության կանոնադրության հիման վրա, մի կողմից, և ՀՀ \_\_\_\_\_\_\_\_\_\_ մարզի \_\_\_\_\_\_\_\_ համայնքը, ի դեմս համայնքի ղեկավար\_\_\_\_\_\_\_\_\_\_\_ (այսուհետ՝ Համայնքապետարան) մյուս կողմից, (այսուհետ միասին՝ Կողմեր) հիմք ընդունելով Հայաստանի Հանրապետության կառավարության 2003 թվականի դեկտեմբերի 24-ի «Հայաստանի Հանրապետության պետական բյուջեից իրավաբանական անձանց սուբսիդիաների և դրամաշնորհների հատկացման կարգը հաստատելու մասին» N 1937-Ն որոշումը և Հայաստանի Հանրապետության կառավարության 2024 թվականի մարտի 14-ի N 384-Լ որոշմամբ հաստատված «Բուսաբուծության աջակցության» ծրագիրը (այսուհետ` Ծրագիր) և 2024 թվականի մայիսի 30-ի «Հայաստանի Հանրապետության 2024 թվականի պետական բյուջեի մասին» օրենքում վերաբաշխում, լրացումներ և Հայաստանի Հանրապետության կառավարության 2023 թվականի դեկտեմբերի 28-ի N 2323-Ն որոշման մեջ փոփոխություններ ու լրացումներ կատարելու մասին» N 811-Ն որոշումը, կնքեցին սույն պայմանագիրը (այսուհետ` Պայմանագիր) հետևյալի մասին.

**1. ՊԱՅՄԱՆԱԳՐԻ ԱՌԱՐԿԱՆ**

1.1. Պայմանագրով Համայնքապետարանը պարտավորվում է իրականացնել համատարած մոնիթորինգ, իսկ Նախարարությունը պարտավորվում է իրականացված համատարած մոնիթորինգի համար նախատեսված գումարները փոխանցել Համայնքապետարանին՝ մոնիթորինգի դրական եզրակացությամբ շահառուների վերաբերյալ տեղեկատվության հիման վրա՝ Ծրագրով սահմանված կարգով։

**2. ԿՈՂՄԵՐԻ ԻՐԱՎՈՒՆՔՆԵՐԸ ԵՎ ՊԱՐՏԱՎՈՐՈՒԹՅՈՒՆՆԵՐԸ**

**2.1. Նախարարությունն իրավունք ունի**`

2.1.1. Մարզպետի աշխատակազմի կողմից ներկայացված մոնիթորինգի բացասական արդյունքների առկայության դեպքում (Ծրագրի պայմանների կամ 15-րդ կետում նշված պայմանագրի դրույթների խախտում) փոխհատուցում չտրամադրել, իսկ տրամադրված լինելու դեպքում Համայնքապետարանին ներկայացնել պետական բյուջե հետվերադարձման պահանջ շահառուին փոխհատուցված (Համայնքապետարանին գումարը հետ է վերադարձնում շահառուն) գումարների մասով,

2․1․2․ Համայնքապետարանի կողմից ներկայացված համայնքի ղեկավարի հրամանով ստեղծված հանձնաժողովի (այսուհետ՝ Հանձնաժողով) իրականացված համատարած մոնիթորինգի արձանագրություններում խախտում հայտնաբերելու դեպքում մոնիթորինգի համար նախատեսված գումարները չփոխանցելու համայնքապետարանին,

2․1․3. Մոնիթորինգի իրականացման ընթացքում Համայնքապետարանից պահանջել գրավոր ու բանավոր պարզաբանումներ և բացատրություններ,

**2.2. Համայնքապետարանն իրավունք ունի`**

2.2.1. Նախարարությունից պահանջելու Ծրագրի 23-րդ կետով իրականացված մոնիթորինգի համար նախատեսված գումարները։

**2.3. Նախարարությունն պարտավոր է`**

2.3.1.Ծրագրի 28-րդ կետի համաձայն մոնիթորինգի իրականացման համար նախատեսված գումարները փոխանցել Համայնքապետարանի հաշվեհամարին։

**2.4. Համայքնապետարանը պարտավոր է`**

2.4.1. Ծրագրի 19-րդ կետով սահմանված կարգով և ժամկետներում իրականացնելու մոնիթորինգ,

2.4.2. Կատարել Նախարարության կողմից բացահայտված թերությունների վերացման նպատակով տրված գրավոր և բանավոր ցուցումները,

2.4.3. Պայմանագրի 2.4.1 կետով սահմանված մոնիթորինգի իրականացումից հետո 15 աշխատանքային օրվա ընթացքում ամփոփել իրականացված մոնիթորինգի արդյունքները և մոնիթորինգի դրական եզրակացությամբ շահառուների վերաբերյալ տեղեկատվությունը ներկայացնել նախարարություն,

2․4․4․ Ընտրանքային մոնիթորինգի բացասական արձանագրության դեպքում, իրականացված մոնիթորինգի համար ստացված գումարները Նախարարության կողմից հետվերադարձի պահանջի դեպքում՝ մեկամսյա ժամկետում վերադարձնել ՀՀ պետական բյուջե։

2․4․5․ Համայնքապետարանը պարտավոր է Ծրագրի իրականացման համար անհրաժեշտ ապրանքները, աշխատանքները և ծառայությունները ձեռք բերել «Գնումների մասին» Հայաստանի Հանրապետության օրենքով սահմանված կարգով՝ պետության կարիքների համար կատարվող գնումների կանոններին համապատասխան։

**3. ՎՃԱՐՄԱՆ ԿԱՐԳԸ ԵՎ ԺԱՄԿԵՏՆԵՐԸ**

3.1. Պայմանագրի գինը ձևավորվում է Հանձնաժողովի կողմից իրականացված համատարած մոնիթորինգի դրական եզրակացության հիման վրա,

3.2. Նախարարությունը մինչև 2024 թվականի նախավերջին աշխատանքային օրը ներառյալ մոնիթորինգի իրականացման համար նախատեսված գումարները փոխհատուցված գումարի 3%-ի չափով փոխանցում է համայնքապետարանների հաշվեհամարներին։

**4. ԿՈՂՄԵՐԻ ՊԱՏԱՍԽԱՆԱՏՎՈՒԹՅՈՒՆԸ**

4.1. Համայնքապետարանը պարտավորվում է իրականացնել Ծրագրով իրեն վերապահված գործառույթները ամբողջությամբ, իսկ Նախարարությունը պարտավորվում է Հանձնաժողովի կողմից իրականացված համատարած մոնիթորինգի համար՝ դրական եզրակացության համաձայն՝ նախատեսված ֆինանսական միջոցները փոխանցել համայնքապետարանի համապատասխան հաշվեհամարին,

4․2․Պայմանագրով չնախատեսված դեպքում կողմերն իրենց պարտավորությունները չկատարելու կամ ոչ պատշաճ կատարելու համար պատասխանատվության են ենթարկվում ՀՀ օրենսդրությամբ սահմանված կարգով։ Համաձայնություն ձեռք չբերելու դեպքում վեճերը լուծվում են դատական կարգով։

**5. ՊԱՅՄԱՆԱԳՐԻ ԳՈՐԾՈՂՈՒԹՅԱՆ ԺԱՄԿԵՏԸ**

5.1. Պայմանագիրը ուժի մեջ է մտնում Կողմերի ստորագրման պահից և գործում է մինչև Կողմերի՝ Պայմանագրով ստանձնած պարտավորությունների ողջ ծավալով կատարումը։

**5․2․Պայմանագրով նախատեսված Կողմերի իրավունքների և պարտականությունների կատարման պայման է հանդիսանում պայմանագիրը ՀՀ ֆինանսների նախարարության կողմից հաշվառված լինելու հանգամանքը։**

**6. ԱՆՀԱՂԹԱՀԱՐԵԼԻ ՈՒԺԻ ԱԶԴԵՑՈՒԹՅՈՒՆԸ (ՖՈՐՍ-ՄԱԺՈՐ)**

6.1. Պայմանագրով նախատեսված պարտավորություններն ամբողջությամբ կամ մասնակիորեն չկատարելու համար կողմերն ազատվում են պատասխանատվությունից, եթե դա եղել է անհաղթահարելի ուժի ազդեցության հետևանքով, որը ծագել է պայմանագիրը կնքելուց հետո, և որը կողմերը չէին կարող կանխատեսել կամ կանխարգելել: Այդպիսի իրավիճակներն են երկրաշարժը, ջրհեղեղը, հրդեհը, պատերազմը, ռազմական և արտակարգ դրության հայտարարումը, քաղաքական հուզումները, գործադուլները, հաղորդակցության միջոցների աշխատանքի դադարեցումը, պետական մարմինների ակտերը և այլն, որոնք անհնարին են դարձնում պայմանագրով նախատեսված պարտավորությունների կատարումը: Եթե անհաղթահարելի ուժի ազդեցությունը շարունակվում է 2 ամսվանից ավելի, ապա կողմերից յուրաքանչյուրն իրավունք ունի լուծելու պայմանագիրը` դրա մասին նախապես տեղյակ պահելով մյուս կողմին:

**7. ԵԶՐԱՓԱԿԻՉ ԴՐՈՒՅԹՆԵՐ**

7.1. Սույն Պայմանագիրը կնքված է հայերեն լեզվով, երկու օրինակից և 4 էջից, որոնք ունեն հավասարազոր իրավաբանական ուժ: Յուրաքանչյուր կողմին տրվում է մեկական օրինակ,

7.2. Պայմանագրով չկարգավորվող դրույթները կարգավորվում են Ծրագրով սահմանված կարգով,

7.3.Պայմանագրում փոփոխություններ եւ լրացումներ կարող են կատարվել միայն  
Կողմերի փոխադարձ համաձայնությամբ՝ համաձայնագիր կնքելու միջոցով, որը  
կհանդիսանա պայմանագրի անբաժանելի մասը։

**8. ԿՈՂՄԵՐԻ ՀԱՍՑԵՆԵՐԸ, ԲԱՆԿԱՅԻՆ ՎԱՎԵՐԱՊԱՅՄԱՆՆԵՐԸ ԵՎ ՍՏՈՐԱԳՐՈՒԹՅՈՒՆՆԵՐԸ**

|  |  |
| --- | --- |
| **ՆԱԽԱՐԱՐՈՒԹՅՈՒՆ** | **ՀԱՄԱՅՆՔԱՊԵՏԱՐԱՆ** |
| **ՀՀ էկոնոմիկայի նախարարություն**  **Հասցե`**  **0010, ք. Երևան, Մհեր Մկրտչյան 5**  **ՀՀ ֆինանսների նախարարության**  **գործառնական վարչություն**  **Հ/Հ 900011053551**  **ՀՎՀՀ 02698604**  **ՀՀ Էկոնոմիկայի նախարարության**  **գլխավոր քարտուղար** | **ՀՀ \_\_\_\_\_ մարզի\_\_\_\_\_ համայնք**  **ՀՀ ֆինանսների նախարարության**  **գործառնական վարչություն**  **Հ/Հ ․․․․․․․․․․․**  **ՀՎՀՀ ․․․․․․․․․․**  **ՀՀ \_\_\_\_\_\_\_\_ մարզի\_\_\_\_\_\_**  **համայնքի ղեկավար** |
| **\_\_\_\_\_\_\_\_\_\_\_\_\_\_\_\_\_\_\_\_\_\_**  **(ստորագրություն) Կ. Տ.** | **\_\_\_\_\_\_\_\_\_\_\_\_\_\_\_\_\_\_\_\_**  **(ստորագրություն) Կ. Տ.** |